એમાં કોઈ સંદેહ નથી કે માણસની સફળતામાં ‘કિસ્મત’ એક મહત્વનો ભાગ ભજવે છે, પરંતુ તે તેના પર ‘આશ્રિત’ નથી રહેતો. સફળતાની ‘ઈમારત’માં જેટલો જરૂરી ‘કિસ્મતનો સિમેન્ટ’ છે તેનાથી વધુ મહત્ત્વપૂર્ણ છે તેનો પાયો અને દીવાલો, જે માણસ તેના મજબૂત ઈરાદા અને દૃઢ નિશ્ચયથી બનાવે છે. પ્રામાણિકતાના માપદંડ પર તમે ‘મેગનોન ગ્રૂપ’ના સંસ્થાપક અને ચેરમેન વિનીત બાજપેયીની ‘શૂન્ય’થી ‘શિખર’ સુધીના પ્રેરણાદાયક સફર પર નજર નાખી શકો છો. ‘આસમાન સે આગે’ પુસ્તક લખવાવાળા વિનીત બાજપેયીનો પરિચય તેમના પુસ્તકના શિર્ષકથી ખૂબ મળતો આવે છે. તેઓ તેમના જીવનમાં સૌથી પહેલાં એક ‘લક્ષ્ય’ નક્કી કરે છે, પછી ‘જુનૂન’ અને ‘ઈચ્છાશક્તિ’ની સાથે તેને મેળવવામાં પૂરું જોર લગાવી દે છે. તેઓ આજના સમયના એવા સફળ ઉદ્યમીઓમાં સામેલ છે જેમણે તેમના સ્ટાર્ટઅપની શરૂઆત એક નાનકડી મૂડીની સાથે કરી અને થોડા સમયમાં જ તેને એક ‘બ્રાન્ડ’ બનાવી ‘ડિજિટલ માર્કેટ’માં સ્થાપિત કરી દીધું.